मंगलवार की रात 11.45 बजे बिजली विभाग की टीम ने विश्वविद्यालय के पीछे सनराइज कॉलोनी में लगे जीटीएल कंपनी के मोबाइल टॉवर पर छापा मारा। टॉवर में एलटी लाइन से कटिया डालकर चोरी से 12 केवी बिजली प्रयोग की जा रही थी। बिजली टीम को देख टॉवर पर मौजूद कर्मचारी खिसक लिए। जेई एके त्रिपाठी ने थाना बारादरी में सुपरवाईजर अंजय श्रीवास्तव, टेक्नीशियन प्रमोद कुमार और गार्ड दिनेश पटेल के खिलाफ रिपोर्ट दर्ज करा दी है। टीम एसडीओ एके चौधरी, हरिकेश, जेई एके त्रिपाठी और विजिलेंस इंस्पेक्टर राजन त्यागी शामिल रहे। टीम ने इसके अलावा भी कई स्थानों पर छापामार कार्रवाई की।